Duci dívány - BLOG - Blog
Most boldog vagy Dia?
Eddigi próbálkozásaim során mindig mindenhol a kifogásokba kapaszkodtam.
Mindig győzedelmeskedett az zabálás iránti hűségem. Bármilyen bajom volt, tudtam, hogy mi ketten feltétel nélküli cinkosok vagyunk és minden helyzetben vigaszt lelünk egymásban. Ez egy komoly érzelmi megszokáson alapuló élettársi viszony volt. Csalódást, fájdalmat sosem okozott, állandó partnerem volt a tv nézéskor, de a kedvenc filmeket is végig nézte velem újra és újra. Jött velem az autóban , shoppingolni a szupermarketben pedig minden vágyunkat együtt elégítettük ki. Imádott velem járni moziba, cukrászdába, ha épp nem volt más ötlet, a gyorsetterembe. Kettőnk szerelme kimeríthetetlen és csillapíthatatlan volt.
Aztán beárnyékolta a viszonyunkat az inzulinháztartásom felborulása és úgy éreztem, hogy meg kell találnom a szétváláshoz vezető kulcsot.
Borzalmas szakítás lett a vége.
Kettőnk különköltözése roppant nehéz volt és soha nem tudta igazán feldolgozni, hogy nélküle szeretnék boldog lenni. A mai napig összefutunk szinte mindenhol.
Tudok és akarok a zabálás nélkül élni. Remek párost alkottunk és örökké hiányozni fog, hiszen a zabálás egy pillanatnyi drog, de egyszer élek, ezért felül tudtam kerekedni és kiszálltam ebből a rossz kapcsolatból. Nem akartam elvenni magamtól az időt, lépnem kellett annak érdekében, hogy megtaláljam a valódi boldogsághoz vezető utat.
Úgy érzem, hogy a döntés az utolsó pillanatban érkezett, amikor még képes voltam ennek önszántamból véget vetni.
Sokan kértétek, ezért részletezem ismét az étrendet és programot!
glutén es tejfehérje intolerancia miatt teljes zéró tolerancia a glutén tartalmú ételekre illetve tejterméket nem fogyasztok
az allergia miatt növényi tejhelyettesítőket használok (kokusztej, mandulatej, kokusztejszin, növényi sajtok)
egyensúlyi étrendet követek: nincs kilendülés fehérje vagy ch irányba, minden érkezésemben helyet kap a jó zsír (kokuszzsir, olivaolaj), 10-15 dkg hús/hal/májfélék, zöldségek kb egy arányban
minden étkezés alapja a zöldség
szénhidrátként gyümölcsöt, szafi lisztből saját sütésű kenyérféléket, keményítő tartalmú (basmati rizs, quinea, köles, hajdina, gluténmentes zabpehely, édesburgonya) köreteket eszem.
nem használok cukrot, búza lisztet
3x étkezem a következő elvek szerint: 1 ek. jó zsír (kokuszzsir, oliva, avokado, olajos magvak), 10-15 dkg hús/hal/májfélék, 2 ek. keményítő tartalmú ch köret, zöldségek.
ha úgy érzem nem volt elég, max egy 4. kisebb étkezést beiktatok
nem iszom cukortartalmú üdítőket
kerülöm a koffeint
sport: TABATA, cross fitt, kardioként séta és infratrener, edzőteremben súly gépek es kézi súlyzók használata, g-flex
min.2-3L limonádé/per nap cukor nélkul
ha nem muszáj, nem édesítek, ha igen: stevia, eritrit
Kérdezd meg: Most boldog vagy Dia?
eOldal.hu, 2007-2018 © Minden jog fenntartva. | Webszelet (WebSlice) Blog | Nyomtatás | Fel ↑